ગઇ કાલે સવારે ઉનાકાંડના મામલે ગુજરાતની એક દિવસની મુલાકાતે આવેલા અરવિંદ કેજરીવાલ આજે સવારે રાજકોટથી દિલ્હી પરત જવા રવાના થયા હતા. રાજકોટ ખાતે મીડિયા સાથેના ટૂંકા સંબોધનમાં તેમણે એવો આક્ષેપ કર્યો હતો કે, દલિતો પર ભાજપ અને શિવસેનાના ગુંડાઓએ અત્યાચાર કર્યો. પોલીસ સ્ટેશનની અંદર દલિતોને ફટકાર્યા પરંતુ ભાજપના ગુંડા હોઇ રાજ્યની ભાજપ સરકારના કારણે પોલીસ નિષ્ક્રિય રહી. જ્યારે દલિતોએ આંદોલન કર્યું તો સરકારના ઇશારે પોલીસે લાકડીઓ વરસાવી. દલિત યુવકો પર ખોટા કેસ કરીને તેમને જેલમાં ધકેલ્યા.